Paterna arranca la seua campanya de vacunació contra la grip
21/10/2015

# Paterna arranca la seua campanya de vacunació contra la grip

[![Paterna arranca la seua campanya de vacunació contra la grip](/images/noticias/2015/10/NOTICIA.jpg)](/images/noticias/2015/10/NOTICIA.jpg)

21.10.2015

El municipi paternero se suma a la campanya iniciada en tota la Comunitat Valenciana per a previndre el contagi i difusió d’este virus

L’Ajuntament de Paterna, a través del Departament de Sanitat que dirigeix el regidor de Protecció a les Persones i Participació, Julio Fernández, ha començat la difusió de la campanya de vacunació contra la grip per a previndre el contagi i la difusió d’este virus entre la població de risc.

Amb eixe objectiu, des del consistori es fa una crida perquè tots aquells veïns majors de 60 anys, aquells que patisquen una malaltia crònica, dones embarassades o persones que presenten un alt risc de patir complicacions derivades d’este virus, es vacune contra la grip.

“L’objectiu d’esta campanya de vacunació no és un altre que protegir als grups de risc de la grip, perquè en ells esta malaltia és potencialment greu per les seues complicacions”, ha indicat Julio Fernández per a animar als col•lectius més susceptibles que es vacunen.

El regidor també ha destacat que “la vacuna contra la grip és segura i efectiva i que, junt amb les mesures higièniques adequades, és la millor forma de previndre’s contra eixa malaltia que afecta sobretot a xiquets, ancians, i persones amb patologies cròniques”.

Així mateix, ha recordat que al tractar-se d’una vacunació anual, és necessari vacunar-se tots els anys “ja que els ceps que componen la vacuna canvien d’una temporada a una altra” i ha assenyalat que “davant de qualsevol dubte, consulten amb el seu metge en el seu centre de salut de referència”.

El quadro gripal és generalment benigne amb una duració d’entre quatre i cinc dies generalment, es transmet de persona a persona a través de les secrecions respiratòries i el període de transmissibilitat s’estén des de 24-48 hores abans de l’inici dels símptomes fins a 5-6 dies després mentres que el període d’incubació és d’1-5 dies.

Per a mes informació consulta la [web de vacunes de la Direcció General de Salut Pública](http://www.sp.san.gva.es/sscc/progSalud.jsp?menuRaizPortal=SANMS&CodProg=PS92&Pag=punto.jsp?CodPunto=3619&Opcion=SANMS12101&Nivel=2&Seccion=SANPS1210102&Layout=rvn&MenuSup=SANMS121 "vacunación gripe 2015")